
A Tenkei gyógyvíz vízanalitikai vizsgálat

Napjainkban nagyon fontos a vizek minősége, alkalmassága a fogyasztásra. A víz nélkül nincs élet. Ivóvízfogyasztásra elsősorban felszín alatti vizeket használunk, így ezek minőség ellenőrzése rendkívül fontos.
A dolgozatom elkészítése során tanulmányoztam a nemzetközi és a hazai szabályozásokat a felszín alatti vizekre vonatkozóan. Első részében bemutattam a szakirodalmi és jogszabályi hátteret. Második részében ismertettem az általam elvégzett méréseket. Terepi és laboratóriumi vizsgálatokat végeztem.
Terepi méréseket a MultiLine P4 mérőműszerrel határoztam meg. Ezen belül pH, vezetőképesség, sótartalom és redoxifeszültség mérésére volt lehetőségem. A mérések során kapott eredmények megfeleltek mind a romániai, mind a magyarországi határértékeknek. Ezen felül mértem vízhozamot.
A laboratóriumi vizsgálatok során lúgosságot, zavarosságot, összes szerves széntartalmat, fémtartalmat és a nitrogén háztartás komponenseit határoztam meg. Továbbá ionkromatográfiás vizsgálatokat és fémtartalom vizsgálatokat végeztem.
Javaslatot tettem a folyamatos monitoring kialakítására. Remélhetőleg a közeljövőben történnek intézkedések az általam vizsgált vizek minőségének megóvása érdekében. Mivel a kutak lezárása nagy felháborodást váltana ki a lakosság körében. A vizsgált kutak már évtizedek óta ékesítik Tenkét.
A kutak többségének vizét a lakosság nagy része fogyasztja, ezért is szeretném a vizek további komponenseit meghatározni, hogy pontosabb képet kaphassak Tenke és térsége felszín alatti vizeinek állapotáról és azok használhatóságáról. További céljaim között szerepel a vízminták paramétereinek vizsgálata a tárolás idejének és körülményeinek függvényében.



